ddrg/super_eurlex huggingface dataset:
(1)

Uredba (ES) št. 862/2007 od držav članic zahteva, da predložijo statistične podatke o priseljevanju na njihovo ozemlje in izseljevanju z njega, o državljanstvu in državi rojstva oseb, ki običajno prebivajo na njihovem ozemlju, ter o upravnih in sodnih postopkih v zvezi s tem.
26.

Če je upravičenčev komunikacijski in informacijski sistem, s katerim se obravnavajo podatki stopnje tajnosti RESTREINT UE/EU RESTRICTED, povezan s komunikacijskim in informacijskim sistemom, ki ni akreditiran, to znatno poveča grožnjo za varnost komunikacijskega in informacijskega sistema in varnost podatkov stopnje tajnosti RESTREINT UE/EU RESTRICTED, ki se obravnavajo s tem komunikacijskim in informacijskim sistemom. To vključuje internet in druge javne ali zasebne komunikacijske in informacijske sisteme, kot so na primer drugi komunikacijski in informacijski sistemi, ki so v lasti upravičenca ali podizvajalca. V tem primeru mora upravičenec izvesti oceno tveganja, da opredeli dodatne varnostne zahteve, ki jih je treba uveljavljati v okviru postopka varnostne akreditacije. Upravičenec organu, ki dodeli donacijo, in, če tako zahtevajo nacionalni zakoni in drugi predpisi, pristojnemu organu za varnostno akreditacijo, predloži izjavo o skladnosti, ki potrjuje, da so bili upravičenčevi komunikacijski in informacijski sistemi in povezane medsebojne povezave akreditirani za obravnavanje tajnih podatkov EU stopnje tajnosti RESTREINT UE/EU RESTRICTED.
(1)

Trgovinski sporazum med Evropsko unijo in njenimi državami članicami na eni strani ter Kolumbijo in Perujem na drugi strani (v nadaljnjem besedilu: Trgovinski sporazum) je Unija podpisala v skladu s Sklepom Sveta 2012/735/EU (1) in se začasno uporablja od 1. marca 2013 med Unijo in Perujem ter od 1. avgusta 2013 med Unijo in Kolumbijo. Trgovinski sporazum je bil spremenjen s Protokolom o pristopu Ekvadorja (2), ki je bil podpisan 11. novembra 2016 v skladu s Sklepom Sveta (EU) 2016/2369 (3), in se začasno uporablja od 1. januarja 2017.
(1)

Madžarski nacionalni zavod za javno zdravje (v nadaljnjem besedilu: pristojni organ) je 29. junija 2020 v skladu s prvim pododstavkom člena 55(1) Uredbe (EU) št. 528/2012 sprejel odločitev, da se do 26. decembra 2020 dovoli dostopnost na trgu biocidnega proizvoda Biobor JF in njegova uporaba za antimikrobično tretiranje rezervoarjev za gorivo in sistemov za dovajanje goriva zrakoplovov (v nadaljnjem besedilu: ukrep). Pristojni organ je v skladu z drugim pododstavkom člena 55(1) navedene uredbe Komisijo in pristojne organe drugih držav članic obvestil o tem ukrepu in razlogih zanj.
(3)

Metodologija za izračun dejanske stopnje rezervacij bi morala temeljiti na uveljavljenih metodah za merjenje in upravljanje kreditnih tveganj, ki se široko uporabljajo v finančnem sektorju. Te metode so močno odvisne od ocene porazdelitve izgub kreditnega portfelja ločeno in skupaj za vse prispevajoče instrumente. Metodologija se osredotoča zlasti na oceno dveh elementov kreditnega tveganja – pričakovane in nepričakovane izgube.
(21)

V skladu z oceno Strokovnega odbora SZO je variabilnost psihoaktivnih lastnosti ekstraktov in tinktur kanabisa, kot je navedeno v Konvenciji o mamilih, v glavnem posledica razlik v koncentracijah delta-9-tetrahidrokanabinola, ki jih vsebujejo ti ekstrakti in tinkture. Nekateri ekstrakti in tinkture kanabisa brez psihoaktivnih lastnosti, ki vsebujejo predvsem kanabidiol, imajo obetavno terapevtsko uporabo. Dejstvo, da se različni pripravki z variabilno koncentracijo delta-9-tetrahidrokanabinola nadzorujejo pod istim vnosom „ekstrakti in tinkture“ in so vključeni v isti tabeli, je izziv za odgovorne organe, ki izvajajo nadzorne ukrepe v državah. Poleg tega lahko opredelitev pripravkov na podlagi Konvencije o mamilih zajema vse izdelke, ki so ekstrakti in tinkture kanabisa, kot „pripravke“ iz kanabisa, če se bo upoštevalo priporočilo Strokovnega odbora SZO, da se dronabinol prestavi v Tabelo I Konvencije o mamilih, pa tudi kot „pripravke“ iz dronabinola in njegovih stereoizomerov. Zato je SZO priporočila, da se ekstrakte in tinkture kanabisa črta iz Tabele I Konvencije o mamilih.
Od julija 2020 je na visokem vojaškem položaju kot generalpodpolkovnik kongovskih oboroženih sil (FARDC) in poveljnik vojaškega oporišča v Kitoni v provinci Osrednji Kongo. Zaradi svojih funkcij nosi odgovornost za kršitve človekovih pravic, ki so jih nedavno zagrešile FARDC.

Ilunga Kampete je bil do aprila 2020 kot poveljnik republikanske garde (GR) odgovoren za njene enote na terenu, ki so bile septembra 2016 v Kinšasi vpletene v nesorazmerno uporabo sile in surovo represijo.

Kot namestnik načelnika štaba FARDC, odgovoren za operacije in obveščevalne dejavnosti od julija 2018 do julija 2020, in zaradi visokih dolžnosti generalnega inšpektorja FARDC od julija 2020 nosi odgovornost za kršitve človekovih pravic, ki so jih nedavno zagrešile FARDC.

Bivši poveljnik prvega obrambnega območja kongovskih oboroženih sil (FARDC), ki so bile udeležene pri nesorazmerni uporabi sile in surovi represiji septembra 2016 v Kinšasi.

Ferdinand Ilunga Luyoyo je bil kot poveljnik protiizgredne enote kongovske nacionalne policije (PNC), imenovane Légion Nationale d’Intervention, do leta 2017 in poveljnik enote, pristojne za varovanje institucij in visokih uradnikov v PNC, do decembra 2019 odgovoren za nesorazmerno uporabo sile in surovo represijo septembra 2016 v Kinšasi in nosi odgovornost za kršitve človekovih pravic, ki jih je naknadno zagrešila PNC.

Oktobra 2018, ko je bil na tem položaju, so policisti ustrahovali novinarje in jim odvzeli prostost, potem ko so ti objavili vrsto člankov o protipravni prilastitvi obrokov hrane, ki so bili namenjeni policijskim kadetom. Célestin Kanyama je imel vlogo v teh dogodkih.

5

John NUMBI

Tudi John Numbi Banza Tambo; John Numbi Banza Ntambo; Tambo Numbi Datum rojstva: 16. 8. 1962 Kraj rojstva: Jadotville-Likasi-Kolwezi, DR Kongo Državljanstvo: DR Kongo Naslov: 5, avenue Oranger, Kinshasa/Gombe, DR Kongo Spol: moški

John Numbi je bil od julija 2018 do julija 2020 generalni inšpektor kongovskih oboroženih sil (FARDC). Kot tak nosi odgovornost za kršitve človekovih pravic, ki so jih zagrešile FARDC med julijem 2018 in julijem 2020, med drugim za nesorazmerno nasilje, ki so ga pripadniki FARDC pod njegovim neposrednim vodstvom od junija do julija 2019 izvajali nad nezakonitimi rudarji. John Numbi je torej sodeloval pri načrtovanju, vodenju ali storitvi dejanj, ki pomenijo hudo kršitev ali zlorabo človekovih pravic v DR Kongo. John Numbi je bil do začetka leta 2021 še vedno na vplivnem položaju v FARDC, zlasti v Katangi, kjer so poročali o hudih kršitvah človekovih pravic, ki so jih zagrešile FARDC. John Numbi še vedno predstavlja nevarnost za človekove pravice v DR Kongo, zlasti v Katangi.
(2)

Sklep (EU) 2020/430 določa, da lahko Svet navedeni sklep podaljša, če je to upravičeno zaradi nadaljevanja izjemnih okoliščin. Svet je 21. aprila 2020 s Sklepom (EU) 2020/556 (3) odstopanje iz člena 1 Sklepa (EU) 2020/430 podaljšal za dodatno obdobje enega meseca od 23. aprila 2020. Podaljšanje odstopanja naj bi trajalo do 23. maja 2020. Svet je 20. maja 2020 s Sklepom (EU) 2020/702 (4) odstopanje iz člena 1 Sklepa (EU) 2020/430 podaljšal do 10. julija 2020. Svet je 3. julija 2020 s Sklepom (EU) 2020/970 (5) navedeno odstopanje podaljšal do 10. septembra 2020. Svet je 4. septembra 2020 s Sklepom 2020/1253 (6) navedeno odstopanje podaljšal do 10. novembra 2020. Svet je 6. novembra 2020 s Sklepom (EU) 2020/1659 (7) navedeno odstopanje podaljšal do 15. januarja 2021. Svet je 12. januarja 2021 s Sklepom (EU) 2021/26 (8) navedeno odstopanje podaljšal do 19. marca 2021. Svet je 12. marca 2021 s Sklepom 2021/454 (9) navedeno odstopanje podaljšal do 21. maja 2021. Svet je 20. maja 2021 s Sklepom 2021/825 (10) navedeno odstopanje podaljšal do 16. julija 2021. Svet je 12. julija 2021 s Sklepom (EU) 2021/1142 (11) navedeno odstopanje podaljšal do 30. septembra 2021. Svet je 24. septembra 2021 s Sklepom (EU) 2021/1725 (12) navedeno odstopanje podaljšal do 30. novembra 2021.
„1.

Mehmet Ferruh AKALIN

Datum rojstva: 9.12.1960 Št. potnega lista ali osebne izkaznice: 13571379758 Državljanstvo: turško Spol: moški

Mehmet Ferruh Akalın je podpredsednik (pomočnik generalnega direktorja) in član upravnega odbora podjetja Turkish Petroleum Corporation (TPAO). Je vodja oddelka za raziskovanje TPAO. Kot podpredsednik TPAO in vodja njegovega oddelka za raziskovanje je Mehmet Ferruh Akalın odgovoren za načrtovanje, usmerjanje in izvajanje dejavnosti TPAO za iskanje ogljikovodikov na morju. Te vključujejo dejavnosti vrtanja TPAO, ki jih Republika Ciper ni odobrila in so navedene v nadaljevanju. Te nedovoljene dejavnosti vrtanja so izvajala: (a) vrtalno plovilo TPAO ‚Yavuz‘ v teritorialnem morju Republike Ciper med julijem in septembrom 2019; (b) vrtalno plovilo TPAO ‚Yavuz‘ na območju izključne ekonomske cone Republike Ciper, o kateri je slednja uradno obvestila Združene narode in meje katere so bile določene v sporazumu z Egiptom, med oktobrom 2019 in januarjem 2020; (c) vrtalno plovilo TPAO ‚Yavuz‘ na območju izključne ekonomske cone Republike Ciper, o kateri je slednja uradno obvestila Združene narode in meje katere so bile določene v sporazumu z Egiptom ter v sporazumu z Izraelom, med januarjem in aprilom 2020; (d) vrtalno plovilo TPAO ‚Yavuz‘ na območju izključne ekonomske cone Republike Ciper, o kateri je slednja uradno obvestila Združene narode in meje katere so bile določene v sporazumu z Egiptom, med aprilom in oktobrom 2020; (e) vrtalno plovilo TPAO ‚Fatih‘ v izključni ekonomski coni Republike Ciper, o kateri je slednja uradno obvestila Združene narode, v neposredni bližini njenega teritorialnega morja, med novembrom 2019 in januarjem 2020; (f) vrtalno plovilo TPAO ‚Fatih‘ na zahodnem območju izključne ekonomske cone Republike Ciper, o kateri je slednja uradno obvestila Združene narode, med majem in novembrom 2019.
(1)

Člena 168 in 168a Direktive 2006/112/ES določata, da imajo davčni zavezanci pravico odbiti davek na dodano vrednost (DDV), obračunan pri dobavi blaga in storitev, prejetih za namene njihovih obdavčenih transakcij. Zvezni republiki Nemčiji (v nadaljnjem besedilu: Nemčija) se je dovolila uvedba ukrepa odstopanja, namenjenega izključitvi pravice do odbitka DDV na blago in storitve, kadar davčni zavezanec to blago in storitve uporablja več kot 90-odstotno za svoje zasebne namene ali za namene svojih zaposlenih ali na splošno za neposlovne namene ali negospodarske dejavnosti.
(2)

Omejevalni ukrepi iz člena 2(2) ter člena 3(3) in (4) Sklepa (SZVP) 2016/1693 se uporabljajo do 31. oktobra 2021. Na podlagi pregleda navedenega sklepa bi bilo treba omejevalne ukrepe podaljšati do 31. oktobra 2022.
(1)

Svet je 21. septembra 2020 (2), 11. decembra 2020 (3) (4), 13. aprila 2021 (5) in 21. junija 2021 (6) sprejel sklepe o imenovanju članov in namestnikov članov Svetovalnega odbora za prosto gibanje delavcev za obdobje od 25. septembra 2020 do 24. septembra 2022.
(9)

Morda bo treba prodati delež sredstev ESPJ v likvidaciji in, po zaključku likvidacije, sredstev RSPJ, da se RSPJ zagotavlja letna dodelitev v višini 111 milijonov EUR do leta 2027. Ta dodelitev se bo porabila tako: s 40 milijoni EUR letno se financirajo skupne raziskave v premogovništvu in jeklarstvu, s preostalimi 71 milijoni EUR pa se financirajo tehnološki preboji, ki bodo privedli do skoraj brezogljične proizvodnje jekla, ter raziskovalni projekti, s katerimi se upravljata pravičen prehod nekdaj delujočih premogovnikov ali premogovnikov v postopku zapiranja in povezana infrastruktura v skladu z Mehanizmom za pravični prehod in členom 4(2) Sklepa 2003/76/ES. Možnost prodaje deleža sredstev ESPJ v likvidaciji in, po zaključku likvidacije, sredstev RSPJ je omejena na financiranje letnih dodelitev za finančna leta 2021–2027.
IZVEDBENI SKLEP SVETA (SZVP) 2021/1306

z dne 5. avgusta 2021

o izvajanju Sklepa 2012/285/SZVP o omejevalnih ukrepih proti nekaterim osebam, subjektom in organom, ki ogrožajo mir, varnost in stabilnost v Republiki Gvineji Bissau

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 31(2) Pogodbe,

ob upoštevanju Sklepa Sveta 2012/285/SZVP z dne 31. maja 2012 o omejevalnih ukrepih proti nekaterim osebam, subjektom in organom, ki ogrožajo mir, varnost in stabilnost v Republiki Gvineji Bissau in razveljavitvi Sklepa 2012/237/SZVP (1) ter zlasti člena 3(1) in (2) Sklepa,

ob upoštevanju predloga visokega predstavnika Unije za zunanje zadeve in varnostno politiko,

ob upoštevanju naslednjega:

(1) Svet je 31. maja 2012 sprejel Sklep 2012/285/SZVP.

(2) Svet meni, da bi bilo treba s seznama oseb, za katere veljajo omejevalni ukrepi, iz prilog II in III k Sklepu 2012/285/SZVP črtati dve osebi.

(3) Prilogi II in III k Sklepu 2012/285/SZVP bi bilo zato treba ustrezno spremeniti –

SPREJEL NASLEDNJI SKLEP:

Člen 1 Prilogi II in III k Sklepu 2012/285/SZVP se spremenita, kot je določeno v Prilogi k temu sklepu.

Člen 2 Ta sklep začne veljati na dan objave v Uradnem listu Evropske unije.

V Bruslju, 5. avgusta 2021 Za Svet predsednik G. DOVŽAN

(1) UL L 142, 1.6.2012, str. 36.
(3)

Politični in varnostni odbor se je v okviru strateškega pregleda EUAM Ukraine dogovoril, da bi bilo treba EUAM Ukraine podaljšati do 31. maja 2024 in da bi bilo treba po dveh letih izvesti strateško oceno, osredotočeno na razvoj politične razsežnosti.
(8)

Nadomestila za čas bolezni za starše in skrbnike zagotavljajo podporo za zaposlene, ki ne morejo delati na daljavo in morajo skrbeti za otroke, mlajše od 10 let, ali za invalide, kadar so šole ali vrtci zaprti zaradi izbruha COVID-19. Ta ukrep se lahko šteje za ukrep, podoben shemam skrajšanega delovnega časa iz Uredbe (EU) 2020/672, saj staršem in skrbnikom zagotavlja dohodkovno podporo in pomaga ohranjati zaposlitev s tem, da zaradi nje staršem in skrbnikom, ki skrbijo za svoje otroke ali invalide v času, ko so šole in vrtci zaprti, ni treba prekiniti delovnega razmerja. Ukrep nadomestil za čas bolezni določajo „sprememba ‚Zakona o porodniškem dopustu in zdravstvenem zavarovanju‘ z dne 26. novembra 2020“ (10) in „Odlok kabineta ministrov št. 707 z dne 1. decembra 2020‚o dodelitvi finančnih sredstev iz programa državnega proračuna ‚Sredstva za nepredvidljive dogodke‘‘“ (11) in „Odlok kabineta ministrov št. 13 z dne 11. januarja 2021‚o dodelitvi finančnih sredstev iz programa državnega proračuna ‚Sredstva za nepredvidljive dogodke‘‘“ (12).
(2)

Zaradi grožnje, ki jo še vedno predstavljajo ISIL (Daiš) in Al Kaida ter osebe, skupine, podjetja in subjekti, povezani z njima, bi bilo treba na seznam oseb, skupin, podjetij in subjektov iz Priloge k Sklepu (SZVP) 2016/1693 dodati eno osebo.
(3)

Uvozniki in proizvajalci s sedežem v Združenem kraljestvu so Komisiji predložili dodatne preverjene podatke za dopolnitev poročil, ki so jih že predložili v skladu s členom 19 Uredbe (EU) št. 517/2014 za leta od 2015 do 2017. Navedeni podatki razlikujejo med fluoriranimi ogljikovodiki, danimi na trg Združenega kraljestva, in tistimi, ki so bili dani na trg Unije 27 držav članic.
člen 1 se nadomesti z naslednjim:

„Člen 1

Posebni predstavnik Evropske unije

Mandat Petra BURIANA kot posebnega predstavnika Evropske unije (PPEU) za srednjo Azijo se podaljša do 30. junija 2021. Svet lahko na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.“;
(6)

Po pregledu navedene dokazne dokumentacije bi morali departma Pyrénées-Atlantiques regije Nouvelle-Aquitaine v Franciji, dežela Abruci, pokrajini Catanzaro in Cosenza v deželi Kalabrija, pokrajina Benevento v deželi Kampanija in pokrajine Bari, Barletta-Andria-Trani in Taranto v deželi Apulija v Italiji ter province Almería, Granada, Jaén in Málaga v avtonomni skupnosti Andaluzija v Španiji biti priznani kot uradno prosti bruceloze (B. melitensis) glede čred ovc in koz.
(2)

del B (Pravica do obrambe in pravica do učinkovitega sodnega varstva v skladu s tunizijskim pravom) se spremeni: (a) črtajo se vnosi za naslednje osebe: 22. Bouthaina Bent Moncef Ben Mohamed TRABELSI 23. Nabil Ben Abderrazek Ben Mohamed TRABELSI 41. Akrem Ben Hamed Ben Taher BOUAOUINA 47. Slim Ben Tijani Ben Haj Hamda BEN ALI; (b) vnosa za naslednji osebi se nadomestita z naslednjima vnosoma: „14. Samira Bent Mohamed Ben Rhouma TRABELSI Preiskava ali sojenje v zvezi s prisvajanjem državnih sredstev ali drugega premoženja še poteka. Iz podatkov v dokumentaciji Sveta je razvidno, da sta bili v sodnih postopkih, na katere se je oprl Svet, spoštovani pravica do obrambe in pravica do učinkovitega sodnega varstva. To dokazuje zlasti dejstvo, da je Samiro Bent Mohamed Ben Rhoumo TRABELSI 11. avgusta 2011 zaslišal preiskovalni sodnik v navzočnosti njenega odvetnika. 45. Montassar Ben Habib Ben Bouali LTAIEF Preiskava ali sojenje v zvezi z nezakonitim prisvajanjem državnih sredstev oziroma drugega premoženja še poteka. Iz podatkov v dokumentaciji Sveta je razvidno, da sta bili v sodnih postopkih, na katere se je oprl Svet, spoštovani pravica do obrambe in pravica do učinkovitega sodnega varstva. To dokazuje zlasti dejstvo, da je Montassarja Ben Habiba Ben Boualija LTAIEFA leta 2011 in 2013 zaslišal preiskovalni sodnik v navzočnosti njegovih odvetnikov.“
Popravek Sklepa Komisije (EU) 2021/625 z dne 14. aprila 2021 o vzpostavitvi mreže primarnih trgovcev in opredelitvi meril za upravičenost do vodilnih in sovodilnih pooblastil za sindicirane transakcije za namene dejavnosti zadolževanja s strani Komisije v imenu Unije in Evropske skupnosti za atomsko energijo

( Uradni list Evropske unije L 131 z dne 16. aprila 2021 )

Naslovnica, kazalo vsebine, in stran 170, naslov:

besedilo:

„Sklep Komisije (EU) 2021/625 z dne 14. aprila 2021 o vzpostavitvi mreže primarnih trgovcev in opredelitvi meril za upravičenost do vodilnih in sovodilnih pooblastil za sindicirane transakcije za namene dejavnosti zadolževanja s strani Komisije v imenu Unije in Evropske skupnosti za atomsko energijo“

se glasi:
(9)

Komisija je preučila zadevne predpise Združenega kraljestva in ugotovila, da so razmnoževalni material sadnih rastlin in sadne rastline, namenjene za pridelavo sadja, ki so pridelani v Združenem kraljestvu, enakovredne razmnoževalnemu materialu sadnih rastlin in sadnim rastlinam, namenjenim za pridelavo sadja, ki so pridelani v Uniji in izpolnjujejo Direktivo 2008/90/ES, saj dajejo enaka jamstva glede obveznosti dobavitelja, identitete, lastnosti, zdravstvenega stanja rastlin, rastnega substrata, pakiranja, ureditve inšpekcijskih pregledov, označevanja in pečatenja kot zadevni material, ki je pridelan v Uniji in izpolnjuje navedeno direktivo.
Člen 4

razvoja varnostne politike najvišjega možnega standarda, da se prepreči nedovoljen dostop do podatkov in zagotovi integriteta računalniško podprtega sistema;

infrastrukture in orodij, ki so potrebni za zagotavljanje notranjih povezav računalniško podprtega sistema in splošne interoperabilnosti;

1. Komisija usklajuje spremembe, razširitve in delovanje komponent računalniško podprtega sistema, ki so komponente Unije, in tistih, ki niso komponente Unije, zlasti:

2. Za doseganje ciljev iz odstavka 1 Komisija sklene potrebne pogodbe za spremembo in razširitev komponent računalniško podprtega sistema, ki so komponente Unije, in v sodelovanju z državami članicami, združenimi v odboru iz člena 7(1), pripravi glavni načrt in načrte upravljanja, ki so potrebni za spremembo, razširitev in delovanje računalniško podprtega sistema.

V glavnem načrtu in v načrtih upravljanja se podrobno navedejo začetne in redne naloge, ki jih mora opravljati Komisija in vsaka država članica. V načrtih upravljanja se podrobno navedejo datumi zaključka za naloge, potrebne za izvedbo vsakega projekta, določenega v glavnem načrtu.
(5)

Zato je treba zagotoviti vzajemno zaščito pravic socialne varnosti državljanom Združenega kraljestva ter njihovim družinskim članom in preživelim družinskim članom, ki so ali so bili do konca prehodnega obdobja, kot je opredeljeno v členu 126 Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (3), v čezmejnem socialnem položaju, ki vključuje eno ali več pogodbenic Sporazuma in Združeno kraljestvo, in sicer s spremembo Priloge II k Sporazumu.
(5)

Po informacijah, ki jih je predložila Nizozemska, pravne in dejanske razmere utemeljujejo uporabo posebnega ukrepa. Nizozemski bi bilo zato treba dovoliti, da uvede posebni ukrep, vendar za omejeno obdobje, in sicer do 31. decembra 2023. Omejeno obdobje bi moralo zadostovati, da se omogoči pregled nujnosti in učinkovitosti posebnega ukrepa ter stopnje razdelitve na poslovno in neposlovno uporabo, na kateri ta ukrep temelji.
(7)

Razprave o spremembi Konvencije so privedle do novega sklopa posodobljenih in prožnejših pravil o poreklu, ki jih je treba vključiti v Konvencijo. Do sklenitve in začetka veljavnosti spremembe Konvencije sta se Unija in Republika Moldavija dogovorili, da bosta takoj, ko bo to mogoče, začeli uporabljati alternativni sklop pravil o poreklu na podlagi pravil spremenjene Konvencije, ki se lahko uporabljajo dvostransko kot alternativna pravila o poreklu v razmerju do pravil, določenih v Konvenciji (v nadaljnjem besedilu: Prehodna pravila). V ta namen bo sklep tudi določil Prehodna pravila.
(7)

Razprave o spremembi Konvencije so privedle do novega sklopa posodobljenih in prožnejših pravil o poreklu, ki jih je treba vključiti v Konvencijo. Do sklenitve in začetka veljavnosti spremembe Konvencije sta se Unija in Arabska republika Egipt dogovorili, da bosta bosta takoj, ko bo to mogoče, začeli uporabljati alternativni sklop pravil o poreklu na podlagi pravil spremenjene Konvencije, ki se lahko uporabljajo dvostransko kot alternativna pravila o poreklu v razmerju do pravil, določenih v Konvenciji (v nadaljnjem besedilu: Prehodna pravila). V ta namen bo sklep tudi določil Prehodna pravila.
(2)

Človekove pravice so univerzalne, nedeljive, soodvisne in medsebojno povezane. Države so primarno odgovorne za spoštovanje, varstvo in uresničevanje človekovih pravic, vključno z zagotavljanjem skladnosti z mednarodnim pravom s področja človekovih pravic. Kršitve in zlorabe človekovih pravic po vsem svetu so še vedno zelo zaskrbljujoče, tudi znatna vpletenost nedržavnih akterjev v zlorabe človekovih pravic po vsem svetu in resnost mnogih takšnih dejanj. Takšna dejanja kršijo načela in ogrožajo cilje zunanjega delovanja Unije, določene v členu 21(1) in (2) Pogodbe o Evropski uniji (PEU).
(4)

Opravljena preverjanja, izidi dvostranskih razprav in spravni postopki so pokazali, da del odhodkov, ki so jih prijavile države članice, ne izpolnjuje te zahteve in zato ne more biti financiran iz EKJS in EKSRP.
(1)

Svet je 10. decembra 2019, 20. januarja 2020, 3. februarja 2020 in 26. marca 2020 sprejel sklepe (EU) 2019/2157 (1), (EU) 2020/102 (2), (EU) 2020/144 (3) in (EU) 2020/511 (4) o imenovanju članov in nadomestnih članov Odbora regij za obdobje od 26. januarja 2020 do 25. januarja 2025. Svet je 8. junija 2020 sprejel Sklep (EU) 2020/766 o imenovanju članov in nadomestnih članov Odbora regij za obdobje od 1. februarja 2020 do 25. januarja 2025 (5). Svet je 30. julija 2020 sprejel dodatni sklep (EU) 2020/1153 o imenovanju članov in nadomestnih članov Odbora regij (6).
(2)

Izdelek v preiskavi so ploščati valjani izdelki iz nerjavnega jekla, v kolobarjih ali ne (vključno z razrezanimi izdelki in ozkimi trakovi), vroče valjani, brez nadaljnje obdelave, razen izdelkov, ne v kolobarjih, širine 600 mm ali več in debeline več kot 10 mm s poreklom iz Ljudske republike Kitajske in Indonezije.
(6)

Zaradi jasnosti ter da bi se omogočila hiter podpis in začetek veljavnosti protokola, je primerno, da se pripravi nov, ustrezno spremenjen Protokol o mednarodnih linijskih in posebnih linijskih avtobusnih prevozih potnikov (v nadaljnjem besedilu: novi Protokol), ki bo upošteval dogovorjene spremembe in bo nadomestil Protokol, ki je bil na voljo za podpis do 16. aprila 2019.